***1TIM 4,12*** *Nech nikto nepohŕda tvojou****mladosťou..****.*

**Milá mládež a priaznivci KE**

Podobne, ako minulý rok, tak aj v roku 2016 sa uskutoční Knižná evanjelizácia mládeže. Je to jedinečná príležitosť vyskúšať si oslovovať ľudí s ponukou rôznych hodnotných a duchovných kníh. Celá akcia prebehne **od 10. do 17. júla,** za prítomnosti niektorých skúsených knižných evanjelistov **v Košiciach a v okolitých dedinkách.**

Bude zabezpečené odborné zaučenie, ako aj praktická výpomoc pri práci. Vydavateľstvo vám poskytne rabat z predanej literatúry, takže na konci akcie budete odmenení podľa vašich predajných výsledkov. Bývanie a strava bude zabezpečená.

Tí, ktorí ste sa zúčastnili niektorej mládežníckej skupinovej knižnej evanjelizácie v uplynulých rokoch viete, že táto služba prináša nezabudnuteľné zážitky, ktoré sa nedajú ničím nahradiť. V sobotu sa spoločne s našimi skúsenosťami podelíme v domácom zbore, preto nie je možné si plánovať odchod z akcie skôr.

Ako sa prihlásiť? Najlepšie elektronicky, kliknite na odkaz:

<https://docs.google.com/forms/d/1kV3PXAgMQxvTAAiLMlSoOe_X41xJQFafAr4ewLTVPNo/viewform?c=0&w=1>

Informácie môžete získať na e-mailovej adrese: 135rasto[@gmail.com](mailto:marfoldi@gmail.com) alebo aj na telefónnom čísle: 0905 288 731. Po prihlásení vám včas pošleme potrebné informácie.

**UPOZORNENIE:** **Prihlásiť sa je možné iba na celý pobyt.** **Kapacita je obmedzená na 7 chlapcov a 13 dievčat vlastniacich občiansky preukaz, resp. identifikačnú kartu. Rozhodujúce je poradie prihlásenia!**

Tešíme sa na Vašu spoluprácu,

Za oddelenie KE

*Rastislav Špalek*

Za oddelenie mládeže

*František Kolesár*